《江亭候施倅醇翁阻水涨作诗寄之》
宋代·王庭圭

夜雨涨溪碧，天明望归舟。飞帆出木杪，浩荡兀中流。

洪崖仙人姿，谓落沧海游。兴尽却回棹，待此霖潦收。

抱琴出竹迎，倒披翠云裘。风涛正可久，烟波生暮愁。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。